Document ID: 32013R1402

REGULAMENTUL DE PUNERE ÎN APLICARE (UE) NR. 1402/2013 AL COMISIEI
din 19 decembrie 2013
privind operarea de deduceri din cotele de pescuit disponibile pentru anumite stocuri de pește în 2013 din cauza depășirii cotelor de pescuit pentru alte stocuri în anul precedent și de modificare a Regulamentului de punere în aplicare (UE) nr. 770/2013 în ceea ce privește cantitățile care trebuie deduse în anii următori
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 105 alineatele (1), (2), (3) și (5),
întrucât:
(1)
Cotele de pescuit pentru anul 2012 s-au stabilit prin:
-
Regulamentul (UE) nr. 1225/2010 al Consiliului din 13 decembrie 2010 de stabilire, pentru 2011 și 2012, a posibilităților de pescuit pentru navele din UE în ceea ce privește stocurile de pește din anumite specii de adâncime (2),
-
Regulamentul (UE) nr. 1256/2011 al Consiliului din 30 noiembrie 2011 de stabilire, pentru 2012, a posibilităților de pescuit pentru anumite resurse halieutice și grupe de resurse halieutice aplicabile în Marea Baltică și de modificare a Regulamentului (UE) nr. 1124/2010 (3),
-
Regulamentul (UE) nr. 5/2012 al Consiliului din 19 decembrie 2011 de stabilire, pentru 2012, a posibilităților de pescuit pentru anumite stocuri de pește și grupe de stocuri de pește aplicabile în Marea Neagră (4),
-
Regulamentul (UE) nr. 43/2012 al Consiliului din 17 ianuarie 2012 de stabilire, pentru 2012, a posibilităților de pescuit disponibile pentru navele din UE în privința anumitor stocuri de pește și grupe de stocuri de pește care nu fac obiectul unor negocieri sau acorduri internaționale (5), și
-
Regulamentul (UE) nr. 44/2012 al Consiliului din 17 ianuarie 2012 de stabilire, pentru 2012, a posibilităților de pescuit disponibile în apele UE și, pentru navele din UE, în anumite ape din afara UE pentru anumite stocuri de pește și grupe de stocuri de pește care fac obiectul unor negocieri sau acorduri internaționale (6).
(2)
Cotele de pescuit pentru anul 2013 s-au stabilit prin:
-
Regulamentul (UE) nr. 1262/2012 al Consiliului din 20 decembrie 2012 de stabilire, pentru 2013 și 2014, a posibilităților de pescuit pentru navele din UE în ceea ce privește anumite stocuri de pești de adâncime (7),
-
Regulamentul (UE) nr. 1088/2012 al Consiliului din 20 noiembrie 2012 de stabilire, pentru 2013, a posibilităților de pescuit pentru anumite resurse halieutice și grupe de resurse halieutice aplicabile în Marea Baltică (8),
-
Regulamentul (UE) nr. 1261/2012 al Consiliului din 20 decembrie 2012 de stabilire, pentru 2013, a posibilităților de pescuit pentru anumite resurse halieutice și grupe de resurse halieutice aplicabile în Marea Neagră (9),
-
Regulamentul (UE) nr. 39/2013 al Consiliului din 21 ianuarie 2013 de stabilire, pentru 2013, a posibilităților de pescuit disponibile pentru navele din UE în privința anumitor stocuri de pește și grupe de stocuri de pește care nu fac obiectul unor negocieri sau acorduri internaționale (10), și
-
Regulamentul (UE) nr. 40/2013 al Consiliului din 21 ianuarie 2013 de stabilire, pentru 2013, a posibilităților de pescuit disponibile în apele UE și, pentru navele din UE, în anumite ape din afara UE pentru anumite stocuri de pește și grupe de stocuri de pește care fac obiectul unor negocieri sau acorduri internaționale (11).
(3)
În conformitate cu articolul 105 alineatul (1) din Regulamentul (CE) nr. 1224/2009, în cazul în care Comisia stabilește că un stat membru a depășit cotele de pescuit care i-au fost alocate, aceasta operează deduceri din viitoarele cote de pescuit ale statului membru respectiv.
(4)
Potrivit articolului 105 alineatul (5) din Regulamentul (CE) nr. 1224/2009, dacă efectuarea de deduceri ale cotelor depășite nu este posibilă în anul care urmează acestei depășiri, deoarece statul membru în cauză nu dispune de nicio cotă, deducerile trebuie efectuate din alte stocuri din aceeași zonă geografică sau având aceeași valoare comercială. Conform Comunicării nr. 2012/C 72/07 a Comisiei (12), aceste deduceri trebuie efectuate de preferință din cotele alocate pentru stocurile exploatate de flota care a depășit cota, ținând cont de necesitatea de a evita aruncarea înapoi în mare a capturilor în cadrul pescuitului mixt.
(5)
Pentru anumite state membre nu au putut fi operate deduceri în temeiul Regulamentului de punere în aplicare (UE) nr. 770/2013 din cotele alocate pentru stocurile afectate de depășiri din cauza faptului că aceste state membre nu dispuneau de astfel de cote pentru anul 2013.
(6)
Statele membre vizate au fost consultate cu privire la propunerile de deduceri din cotele alocate pentru alte stocuri decât cele afectate de depășiri ale cotelor.
(7)
Lituania și-a depășit cu 606,119 tone cota pentru stocul de stavrid negru JAX/2A-14 (stavrid negru și capturi accidentale asociate în apele UE din zonele ICES IIa și IVa, în zonele ICES VI, VIIa-c,VIIe-k, VIIIa, VIIIb, VIIId și VIIIe, în apele UE și apele internaționale din zona ICES Vb și în apele internaționale din zonele ICES XII și XIV). Deoarece nu dispune de nicio cotă pentru JAX/2A-14 în 2013, Lituania a solicitat operarea unei deduceri din cota pentru stocul de argentină mare din aceeași zonă geografică ARU/567 (stocul de argentină mare din apele UE și apele internaționale din zonele ICES V, VI și VII). Având în vedere că Lituania a demonstrat că a existat o diferență importantă din punctul de vedere al valorii medii între aceste două specii comerciale în cursul perioadei vizate și ținând cont de faptul că stadiul de conservare a acestor două specii pare a fi comparabil, nivelul deducerii ar trebui să fie stabilit la 400 de tone de ARU/567.
(8)
Deduceri din cotele alocate pentru alte stocuri decât cele afectate de depășiri ale cotelor, după cum se prevede în prezentul regulament, ar trebui să se aplice fără a aduce atingere deducerilor aplicabile cotelor din 2013, în conformitate cu:
-
Regulamentul (UE) nr. 165/2011 al Comisiei (13);
-
Regulamentul de punere în aplicare (UE) nr. 185/2013 al Comisiei (14).
(9)
Regulamentul de punere în aplicare (UE) nr. 770/2013 al Comisiei (15) a stabilit deduceri din cotele de pescuit disponibile pentru anumite stocuri în 2013 din cauza depășirii cotelor de pescuit din anii precedenți.
(10)
Anumite deduceri prevăzute de Regulamentul de punere în aplicare (UE) nr. 770/2013 par să depășească cota adaptată disponibilă în anul 2013 și, în consecință, nu pot fi aplicate în întregime la cota respectivă. Potrivit Comunicării nr. 2012/C 72/07 a Comisiei, cantitățile rămase ar trebui deduse din cotele adaptate disponibile pentru anii următori.
(11)
Prin urmare, Regulamentul de punere în aplicare (UE) nr. 770/2013 ar trebui modificat în consecință,
ADOPTĂ PREZENTUL REGULAMENT:
Articolul 1
1. Cotele de pescuit pentru anul 2013 menționate în anexa I la prezentul regulament se reduc prin aplicarea deducerilor din stocurile alternative prevăzute în anexa respectivă.
2. Paragraful 1 se aplică fără a aduce atingere deducerilor prevăzute de Regulamentul (UE) nr. 165/2011 și de Regulamentul de punere în aplicare (UE) nr. 185/2013.
Articolul 2
Anexa la Regulamentul de punere în aplicare (UE) nr. 770/2013 se înlocuiește cu textul din anexa II la prezentul regulament.
Articolul 3
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 2013.

Labels: 20
6